**Менің Отаным -Қазақстан !**

**Мақсаты:** Оқушыларға Қазақстан Республикасы туралы мағлұматтар бере отырып, жинақталған білімдерін пайдалана отырып, сөздік қорын, тіл байлығын толықтыру, ауызекі тілде еркін жеткізуін қалыптастыру және туған елін сүюге, байлықтарын қорғауға тәрбиелеу.

**Түрі:** сайыс сабақ

**Әдісі:** сұрақ- жауап

**Көрнекілігі:** суреттер, слайд.

**Барысы:**

**І Ұйымдастыру кезеңі**

Оқушыларды 3 топқа бөлу.

**І топ: - *"Бірлік"***

**ІІ топ: *"Татулық"***

**ІІІ топ: *"Ынтымақ"***

**ІІ .Кіріспе**

 Құрметті қонақтар, ұстаздар, оқушылар! Бүгін біз **"Менің Отаным - Қазақстан"** атты интеллектуалды ашық тәрбие іс - шарамызды бастаймыз.

**Қазақстан Республикасының Әнұранын орындау.**

**ІІІ. Негізгі бөлім**

 Еліміздің президенті Н.Ә.Назарбаев өз сөзінде “Біз “Ұлы Дала елі” деп аталуымыз керек деп есептеймін деген екен. Кейбіреуі өздерін “аспан асты елі, ал кейбірі “Күншығыс елі” деп атайды. Біз ұлы даланың ұрпағымыз. Бұл даланы біздің ата-бабамыз бізге қалдыру үшін қанын төгіп қорғаған. “Қазақстан” деген атаумен қатар, “Ұлы Дала елі” атауы да қолданылса дұрыс болады деп ойлаймын”. Еліміздің «Болашаққа бағдар:рухани жаңғыру»мақаласының көтерген жүгі ауыр.Елбасының мақаласында айрықша атап көрсетілгендей,барлығы ел жастарына арналған. Ал егеменді еліміздің ертеңі оқу- білімнің тереңдігімен өлшенбек. Қазақстан Республикасының жері кең -байтақ, қазба байлығы мол, шаруашылығы сан алуан, халқы бірлігі жарасқан көптеген ұлт өкілдерінен құралады.

 **Елімнің атын айтсам - Қазақстан!**

 **Жерімнің атын айтсам - Қазақстан!**

 **Қойнауы қазынаға толған мекен,**

 **Байлығым атын айтсам - Қазақстан!**

**1-кезең "Көкпар"**

**Шарты:** Әр түрлі сұрақтар кезегімен оқылады. Жауаптары дайындар топтар белгіні көтереді. Әрбір дұрыс жауапқа 5 ұпай.

1. Қазақстан Республикасының мемлекеттік рәміздерін ата: (Елтаңба, Ту, Әнұран)

2. Қазақстан Республикасы Тәуелсіздігін қашан жариялады? (1991 жылы 16 желтоқсанда)

3. Тұңғыш ғарышқа ұшқан қазақ және қашан ұшты? ( 1991 жылы 2 қазанда, тұңғыш қазақ ғарышкері Тоқтар Әубәкіров)

4. Қазақстан Республикасының Ұлттық валютасы қабылданған күн? (1993 жылы 15 қараша)

5. Президент күні қашан ? 1- желтоқсан

6. Абайдың қанша қара сөзі бар?

**1- сынып оқушыларының туған жер, Отан туралы тақпақтары.**

**2- кезең "Бәйге"**

**Шарты:** Ұяшықтарда бірнеше тақырыпта тапсырмалар берілген, дұрыс шешпеген жағдайда келесі топ жауап береді.

|  |  |  |  |
| --- | --- | --- | --- |
| Туған жерім - тірегім | 10 | 20 | 30 |
| Өнер алды - қызыл тіл | 10 | 20 | 30 |
| Жақсы адам елдің ырысы | 10 | 20 | 30 |

**Туған жерім - тірегім:**

10 ұпай - Сен қай елдің азаматысың? (тәуелсіз Қазақстанның)

20 ұпай - Конституция күні (16 - желтоқсан)

30 ұпай - Н. Ә. Назарбаев туралы түсірілген кино қалай аталады? (Балалық шағымның аспаны)

**Өнер алды - қызыл тіл:**

10 ұпай - Сөйлем неден құралады ? (сөзден)

20 ұпай - Заттың атын білдіретін сөздерді тап : (келді, ата, доп, әдемі, тоғыз, қалам, оқыды)

30 ұпай - "Беймаза" - сөзіне жуық сөздерді ата: (мазасыз, шыдамсыз, тынымсыз)

**Жақсы адам елдің ырысы**

10 ұпай - "Кел , балалар, оқылық!" өлеңінің авторы кім ? (Ы. Алтынсарин)

20 ұпай - Үш биді ата:( Қазыбек би, Әйтеке би, Төле би.)

30 ұпай - Абылай ханға Төле бидің қойған аты (Сабалақ)

2- сынып оқушысы Ербол Жұлдыздың орындауында "Егеменді Қазақстан" әні.

**3-кезең: "Жеті жұрттың тілін біл"**

**Шарты :** Берілген сұрақтарға қазақша, орысша және ағылшынша жауап бересіңдер.

1. Жүз теңгең болғанша,

Жүз .... болсын. дос - друг- Language

2. Оттан да ыстық не ? - Отан -Родина- Motherland

3. Қабат - қабат қаттама,

Ақылың болса аттама. кітап - книга-Book

4. Жеті қазынаның бірі, үйді қорып жүреді ит- собака-Dog

5. Оқушыға күнде еріп,

Жүретін не? күнделік - дневник -Diaru

4- сынып оқушысы Аманжол Торғын мен Бейсен Нұрияның үнді биі.

**4- кезең " Жорға"**

Берілген сұрақтарға топтар **"иә"** немесе **"жоқ"** деп жауап береді.

1. Дауыссыз дыбыстар 3-ке бөлінеді (иә)

2. Өмір сүру үшін адамға ең қажетті нәрселер: үй, киім,көлік,теледидар (жоқ . Тамақ, ауа, су, жарық, жылу)

3. Жұмбақ - үлгі - өнеге ретінде айтылатын әрі қысқа, әрі нұсқа нақыл сөз. (жоқ, бір затты , жайды ойлап табу үшін астарлап айтылған қысқаша өлең)

4. Зат есім қандай ? қай ? деген сұраққа жауап береді (жоқ, кім? не?)

5. Өмірде болған адамға қатысты құрылған халық шығармасы ертегі. (жоқ аңыз)

6. Судың 4 күйі бар. (жоқ, 3 күйі бар: қатты, сұйық, бу)

7. Жер бетінің қағазға кішірейтілген бейнесі карта (иә)

8. Негізгі сөйлем мүшесі баяндауыш( жоқ, бастауыш)

9. Шаршы дегеніміз - барлық қабырғасы тең төртбұрыш( иә)

10. 120 минутта 3 сағат (жоқ, 2 сағат)

**5- кезең**

***Постер қорғау «Патриот деген ол ….»***

Әскери міндетке жауапкершілікпен қарау;

Туған жерге деген ыстық сезім;

Ата- баба өсиетіне адал болу;

Өз Отанын күшті, айбынды ету, гүлдендіруге ұмтылу;

Бойындағы күш- қуаты мен білімін Отан игілігі мен мүддесі үшін жұмсау;

Ана тіліне деген құрмет;

Өз халқының әдет- ғұрпын және салт- дәстүрін құрметтеу;

Елдің тарихын құрметтеу;

Қазақстанда мекен ететін халықтарға деген құрмет сезім;

Өз халқының әлеуметтік, мәдени жеңістері үшін мақтану;

Мемлекеттік рәміздерге құрметпен қарау;

Заңға бағыну;

Үкіметті сыйлау;

**Мен " Болашақ Қазақ елін"қалай елестетемін?**

Сурет салу, қорғау

3-сынып оқушысы Байдалина Меруерттің "Туған жер" әні

**ІV Қорытынды бөлім**

 Жарыстың қорытындысын шығару үшін сөз кезегін әділ - қазылар алқасына беріледі. Топтар марапатталады.

Отаным, кең далам орманды,

Болаттан соғылған қорғанды .

Бақыттың, шаттықтың мекені,

Қолдаймын, қорғаймын ордамды - деп іс - шарамызды аяқтаймыз.

№ 24 Жалғызқұдық орта мектебі

 Тақырыбы : " Менің Отаным - Қазақстан!"

Өткізген : Омарова Несибелди Қыстаубаевна

 Сагинаева Ельмира Сериковна

 2017-2018 оқу жылы